Pracovný list

 Fínsko

Fínsko je krajina tisícich jazier.( približne je ich 60 000 ). Fínsko je aj najzalesnenejším štátom Európy. Poľnohospodárstvo, najmä rastlinná výroba, má horšie prírodné podmienky ako napríklad vo Švédsku. Napriek tomu sa vo Fínsku vypestuje pomerne veľa raže a zemiakov. V živočíšnej výrobe prevláda na juhu chov hovädzieho dobytka a na severe chov sobov. Lesy poskytujú bohatstvo, ktoré sa využíva v drevospracujúcom priemysle na výrobu nábytku, papiera, celulózy a ďalších produktov.

Vo Fínsku sa ťaží pomerne veľké množstvo rúd niektorých farebných kovov ( medi, zinku, olova ).To je jedným z dôvodov, prečo sa krajina dostala do popredia aj vo výrobe spotrebnej elektroniky a telekomunikačných prístrojov. Príkladom sú mobilné telefóny ( NOKIA ).

Obyvateľstvo Fínska patrí k ugrofínskej jazykovej skupine. Fínčina je pomerne náročný jazyk so značným počtom dlhých slov. Na severe Fínska žijú Laponci. Ich originálne pomenovanie je Saami. Venujú sa hlavne chovu sobov, výrobe suvenírov a službám turistov.

Hlavné mesto Helsinki má dominanty modernej architektúry. K väčším mestám patria  Tampere vo vnútrozemí a prístav Turku na juhozápade štátu.

Dopíš správne odpovede:

1. Ktoré nerastné suroviny sa ťažia vo Fínsku ?

2. Ako sa volá hlavné mesto Fínska ?

3. Koľko jazier sa nachádza vo Fínsku ?

4. V ktorej časti Fínska žijú Laponci ?

5. Ako sa nazývajú dve veľké mesta Fínska?

6. Aké je originálne pomenovanie pre Laponcov?

7. Ktoré druhy priemyslu sú rozvinuté vo Fínsku?

8. Ktoré plodiny sa pestujú vo Fínsku?

9. Fínsko je ........................................... štátom Európy.

10. Obyvateľstvo Fínska patrí k .............................. jazykovej skupine.